cyanic-selkie/wikianc huggingface dataset:
Σκόπας
Ο Σκόπας ως αρχιτέκτονας του ναού της Αλέας Αθηνάς
μικρογραφία|305x305εσ|Μάρμαρο γυναικείο άγαλμα, η περίφημη [[Κεφαλή της θεάς Υγείας (Εθνικό Αρχαιολογικό Μουσείο, αρ. 3602)|κεφαλή της θεάς Υγείας, που βρέθηκε στην Τεγέα, Αρκαδίας, στο ναό της Αλέας Αθηνάς (Εθνικό Αρχαιολογικό Μουσείο στην Αθήνα)]] Η μαθητεία του Σκόπα στην Επίδαυρο, πλησίον του γλύπτη Τιμοθέου και άλλων σημαντικών καλλιτεχνών, υπήρξε διδακτική, καθώς οι κατακτήσεις της αρχιτεκτονικής του πρώιμου 4ου π.Χ. αι. -υπό το πρίσμα της αττικής καλλιτεχνικής παράδοσης- αφομοιώνονται δημιουργικά στον τεγεατικό ναό της Αλέας Αθηνάς. Ο ναός αποδίδεται στον Σκόπα, βάσει της μαρτυρίας του Παυσανία, ο οποίος παρέχει ένα terminus post 395 π. Χ. για την χρονολόγηση του σκοπάδειου ναού. Παρά την μέχρι στιγμής εμμονή των μελετητών από την εποχή του Furtwängler και εξής, ο Σκόπας εργάστηκε στην Τεγέα ως αρχιτέκτονας και όχι ως γλύπτης. Ωστόσο, δεν αποκλείεται να κατασκευάστικαν τα εναέτια γλυπτά και οι μετόπες από τους μαθητές του, εφ' όσον η κατασκευή του ναού διήρκησε άνω των 20 ετών και ο Πάριος καλλιτέχνης, κατά την περίοδο αυτή, εργαζόταν σε άλλες περιοχές του ελληνικού κόσμου.
Ο περιηγητής του 2ου αι. μ.Χ. Παυσανίας αναφέρεται στον τεγεάτικο ναό ως εξής: "Τεγεάταις δὲ Ἀθηνᾶς τῆς Ἀλέας τὸ ἱερὸν τὸ ἀρχαῖον ἐποίησεν Ἄλεος χρόνῳ δὲ ὕστερον κατασκευάσαντο οἱ Τεγεᾶται τῇ θεῷ ναὸν μέγαν τε καὶ θέας ἄξιον, ἐκεῖνο μὲν δὴ πῦρ ἠφάνισεν ἐπινεμηθὲν ἐξαίφνης, Διοφάντου παρ’ Ἀθηναίοις ἄρχοντος, δευτέρῳ δὲ ἔτει τῆς ἔκτης καὶ ἐνενηκοστῆς ὀλυμπιάδος, ἥν Εὐπόλεμος Ἡλεῖος ἐνίκα στάδιον. Ὁ δὲ ναὸς ὁ ἐφ’ ἡμῶν πολὺ δὴ τι τῶν ναῶν, ὅσοι πελοποννησίοις ἐστὶν, ἐς κατασκευὴν προέχει τὴν ἅλλην καὶ ἐς μέγεθος…. ἀρχιτέκτονα δὲ ἐπυνθανόμην Σκόπαν αὐτοῦ γενέσθαι τὸν Πάριον...ὁ μὲν δὴ πρῶτος ἐστιν αὐτῷ κόσμος τῶν κιόνων Δώριος, ὁ δὲ ἐπὶ τούτῳ Κορίνθιος· ἐστήκασι δὲ καὶ ἐντὸς τοῦ ναοῦ κίονες ἐργασίας τῆς Ἰώνων.…''τὰ δὲ ἐν τοῖς ἀετοῖς ἔστιν ἔμπροσθεν ἡ θήρα τοῦ ὑός τοῦ Καλυδωνίου. Πεποιημένου δἐ κατἀ μέσον μάλιστα τοῦ ὑός τῇ μὲν ἐστιν Ἀταλάντη καὶ Μελέαγρος καὶ Θησεὺς Τελαμών τε καὶ Πηλεύς και Πολυδεύκης καὶ Ἰόλαος, ὅς τὰ πλεῖστα Ἡρακλεῖ συνέκαμνε τῶν ἔργων, καὶ Θεστίου παῖδες, ἀδελφοὶ δὲ Ἀλθαίας, Πρόθους καὶ Κομήτης. Κατὰ δὲ τοῦ ὑός τὰ ἕτερα Ἀγκαῖον ἔχοντα ἤδη τραύματα καὶ ἀφέντα τὸν πέλεκυν ἀνέχων ἐστὶν Ἔποχος, παρὰ δὲ αὐτὸν Κάστωρ καὶ Ἀμφιάραος  Ὀϊκλέους, ἐπὶ δὲ αὐτοῖς Ἱππόθους ὁ Κερκυόνος τοῦ Ἀγαμήδους τοῦ Στυμφήλου· τελευταῖος δέ ἐστιν εἰργασμένος Πειρίθους. Τὰ δὲ ὄπισθεν πεποιημένα ἐν τοῖς ἀετοῖς Τηλέφου πρὸς Ἀχιλλέα ἐστίν ἡ ἐν Καΐκου πεδίῳ μάχη''…".
Η θέση του ναού επισημάνθηκε για πρώτη φορά το έτος 1830, από τον Άγγλο αρχαιοδίφη, περιηγητή και τοπογράφο William Leake Πρόκειται για ένα επίμηκες κτήριο με τριμερή διάταξη (πρόναος, σηκός και οπισθόδομος), κατά τα πρότυπα προγενέστερων μνημείων. Η ευθυντηρία του μνημείου έχει διαστάσεις 49.56x21.20 μ. Το πτερό περιβάλλεται από δωρική περίσταση, η οποία συνάδει με το λιτό αρκαδικό τοπίο. Ωστόσο, η καλαισθησία του Σκόπα εκφράζεται εναργέστερα στο εσωτερικό μνημείο, όπου διαμορφώνεται ιωνική και κορινθιακή κιονοστοιχία.
Πείνα
Πείνα ονομάζεται το αίσθημα που σηματοδοτεί την ανάγκη του οργανισμού να τραφεί. Σε περιπτώσεις που η απουσία τροφής είναι παρατεταμένη ο όρος χρησιμοποιείται για να περιγράψει την έλλειψη τροφής. Συνεκδοχικά η λέξη χρησιμοποιείται για να περιγράψει στέρηση ή φτώχεια. Η πείνα αρχίζει όταν ορισμένες θρεπτικές ουσίες αρχίζουν να εκλείπουν από το αίμα. Στέλνεται τότε ένα μήνυμα στο τμήμα του εγκεφάλου που ελέγχει την πείνα, το οποίο αντιδρά όπως το φρένο στο στομάχι και στα έντερα. Όσο το αίμα διατρέφεται κανονικά, αυτό το κέντρο του εγκεφάλου καθυστερεί την ενέργεια του στομαχιού και των εντέρων. Όταν λείψει η τροφή από το αίμα, το κέντρο αντιδρά αμέσως και δραστηριοποιείται το στομάχι και το εντερικό σύστημα, που εργάζεται πιο εντατικά.
Σκόπας
Περίοπτα έργα του Σκόπα
Αντίγραφα των έργων του εκτίθενται σήμερα στο Βρετανικό Μουσείο, ενώ θραύσματα πρωτότυπων έργων του από το ναό της Αλέας Αθηνάς εκτίθενται στο Εθνικό Αρχαιολογικό Μουσείο στην Αθήνα (όπως η περίφημη κεφαλή της θεάς Υγείας). Ο αναπαυόμενος Άρης βρίσκεται στο Εθνικό Μουσείο της Ρώμης. Ένα αντίγραφο του κιθαρωδού Απόλλωνα βρίσκεται στο αρχαιολογικό Μουσείο Καπιτολίνι της Ρώμης. Η κεφαλή τους Μελέαγρου εκτίθεται στο Βρετανικό Μουσείο και στο Μουσείο Tέχνης του Χάρβαρντ (μουσείο Arthur M. Sackler) στις ΗΠΑ. Αντίγραφα του Πόθου εκτίθενται σε πολλά μουσεία.
Πείνα
Η πείνα η οποία πλήττει πολλούς ανθρώπους ταυτόχρονα σε μια συγκεκριμένη περιοχή λέγεται και Λιμός.
Σκόπας
Παραπομπές
Κατηγορία:Αρχαίοι Έλληνες γλύπτες Κατηγορία:Αρχαίοι Έλληνες αρχιτέκτονες
Πείνα
Εξωτερικοί σύνδεσμοι
Κατηγορία:Κοινωνία Κατηγορία:Υποσιτισμός Κατηγορία:Κίνητρο Κατηγορία:Νευροψυχολογία Κατηγορία:Διατροφικές συμπεριφορές Κατηγορία:Κοινωνική δικαιοσύνη
Pro A
Ο όρος Pro A μπορεί να αναφέρεται σε διαφορετικά άρθρα που αφορούν τον αθλητισμό.
Ο αναπαυόμενος Άρης (Εθνικό Μουσείο Θερμών, Ρώμη)
thumb|right|250px|Ο αναπαυόμενος Άρης
Ο αναπαυόμενος Άρης ήταν αριστουργηματικό γλυπτό, έργο του αρχαίου Έλληνα γλύπτη Σκόπα ή του Λυσίππου. Σήμερα σώζεται μαρμάρινο αντίγραφό του, ρωμαϊκής εποχής, γνωστό επίσης με την επωνυμία Άρης (της συλλογής) Λουντοβίζι, το οποίο εκτίθεται στο Εθνικό Αρχαιολογικό Μουσείο της Ρώμης (Museo Nazionale Romano) στη Ρώμη, στο παλάτσο Αλτέμπς.
Περιγραφή
Το γλυπτό παριστάνει τον θεό Άρη σε νεαρή ανδρική ηλικία, με αγένειο πρόσωπο. Είναι καθισμένος σε βράχο, επάνω στα λάφυρα που κέρδισε στη μάχη. Στο πλευρό του, ένας ερωτιδέας παίζει ξέγνοιαστος.
Εξωτερικοί σύνδεσμοι
Κατηγορία:Αρχαία ελληνικά αγάλματα
Μοντέλ Βοντέιβιους Πόρτερ
Ο Χασάν Χαμίν Ασάντ (αγγλικά: Hassan Hamin Assad), γεννημένος ως Άλβιν Μπερκ Τζούνιορ )αγγλικά: Alvin Burke Jr, 28 Οκτωβρίου 1973), είναι Αμερικανός παλαιστής. Είναι γνωστός με το όνομα που χρησιμοποιεί στα ρινγκ Μοντέλ Βοντέιβιους Πόρτερ (Montel Vontavious Porter ή MVP).
Ανεξάρτητες εταιρείες
Προπονήθηκε για να γίνει επαγγελματίας παλαιστής από τους Σόουλμαν Άλεξ Τζι και Νόρμαν Σμάιλι. Ο Εμ Βι Πι αγωνίστηκε σε πολλές διαφορετικές εταιρείες στην αρχή της καριέρας του, μαζί με μια ένα πέρασμα από το Total Nonstop Action Wrestling. Στον χρόνο του σε αυτές τις εταιρείες, κατέκτησε αρκετούς τίτλους.
WWE
Ο Εμ Βι Πι είναι γνωστός, περισσότερο, για την καριέρα του στο WWE. Το 2005 υπέγραψε με την συγκεκριμένη εταιρεία, συμβόλαιο για να εκπαιδευτεί στις θυγατρικές της εταιρείες. Τον Οκτώβριο του 2006 έκανε το ντεμπούτο του στο WWE SmackDown. Το 2007 κατέκτησε τον τίτλο Ηνωμένων Πολιτειών WWE, τον οποίο κράτησε περισσότερο από οποιονδήποτε παλαιστή, από το 2001, που απέκτησε τα δικαιώματα του τίτλου το WWE. Τον τίτλο κατέκτησε άλλη μια φορά τον Μάρτιο του 2009. Επίσης, κατέκτησε το 2007 το Ομαδικό Πρωτάθλημα WWE μαζί με τον Ματ Χάρντι, με τον οποίο αργότερα είχε πολύμηνη αντιπαλότητα. Τα επόμενα χρόνια παρέμεινε σε αγώνες για δευτερεύοντες τίτλους και ποτέ δε γνώρισε τη μεγάλη επιτυχία. Τον Δεκέμβριο του 2010 απολύθηκε από την εταιρεία.
Επιστροφή σε ανεξάρτητες εταιρείες
Το 2011 επέστρεψε στις ανεξάρτητες εταιρείες πάλης, υπογράφοντας συμβόλαιο με το ιαπωνικό New Japan Pro Wrestling. Εκεί στην πρώτη του χρονιά, ο Εμ Βι Πι κατέκτησε τον Διηπειρωτικό τίτλο IWGP. Το 2013 η συνεργασία του με την εταιρεία λύθηκε.
TNA Wrestling
Τον Ιανουάριο του 2014, ο Εμ Βι Πι έκανε το ντεμπούτο του στο TNA Wrestling έχοντας τον ρόλο του επενδυτή. Έπειτα, αφού άρχισε μια αντιπαλότητα με την ιδιοκτήτρια Ντίξι Κάρτερ, το σενάριο εξελίχθηκε με τον Εμ Βι Πι να γίνεται ο διαχειριστής των παλαιστικών δραστηριοτήτων του TNA.
Προσωπική ζωή
Ο Ασάντ μόλις στα 12 του εισήχθη σε μια συμμορία, ενώ ο πατέρας του ήταν αστυνομικός. Επειδή στα 16 του διέπραξε μια ληστεία και κράτησε όμηρο ένα παιδί, μπήκε σε αναμορφωτήριο και στην συνέχεια εξέτισε ποινή φυλάκισης εννιάμισι ετών. Το 2007 από το WWE διαπιστώθηκε πως πάσχει από μια ασθένεια που κάνει την καρδιά του ανθρώπου να χτυπάει γρηγορότερα από το κανονικό. Ο Εμ Βι Πι έχει συμμετάσχει σε μια ταινία, μαζί με άλλους παλαιστές.
Πηγές
Κατηγορία:Επαγγελματίες Παλαιστές
Φερίκ
Το Φερίκ (αρμενικά: Ֆերիկ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 312 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Επίλεκτη κατηγορία ΣΤΟΚ 2016-17
Η Επίλεκτη κατηγορία ΣΤΟΚ 2016-17 ήταν η 2η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε ο Ονήσιλος Σωτήρας 2014 για 1η φορά στην ιστορία του.
Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2016-17 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι πρώτες τέσσερις ομάδες προβιβάστηκαν στην Γ΄ κατηγορία 2017–18 και οι τελευταίες τέσσερις υποβιβάστηκαν. Οι διαβαθμιζόμενες ομάδες συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.
Αλλαγές σε σχέση με την περίοδο 2015-16
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2016-17
Ομάδες που διαβαθμίστηκαν στα αγροτικά πρωταθλήματα
Ομάδες που διαβαθμίστηκαν από τη Γ΄ κατηγορία 2015-16
Ομάδες που προήχθησαν μέσω του πρωταθλήματος ένταξης ΣΤΟΚ 20161
1 Από το Πρωτάθλημα Ένταξης ΚΟΠ 2016 είχε προβιβαστεί και η Αναγέννηση Τραχωνίου αλλά αποσύρθηκε και δεν συμμετείχε στο πρωτάθλημα.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Σημειώσεις: 2 Σύμφωνα με την προκήρυξη, στη Γ΄ κατηγορία προβιβάζονταν 3 ομάδες. Ωστόσο, πριν την έναρξη την περιόδου 2017-18, αποχώρησε από το πρωτάθλημα Γ΄ κατηγορίας 2017-18 η Ένωση Νέων Παρεκκλησιάς. Τη θέση της πήρε η 4η ομάδα του πρωταθλήματος Επίλεκτης κατηγορίας ΣΤΟΚ 2016-17, Ελπίδα Αστρομερίτη. 3 Από την Αμαθούς Αγίου Τύχωνα αφαιρέθηκαν 3 βαθμοί.
Πηγή: Βαθμολογία
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Πηγή: Αποτελέσματα
4 Ο αγώνας Σπάρτακος Κιτίου - Άτλας Αγλαντζιάς έληξε ισόπαλος 1-1. Ωστόσο, κατακυρώθηκε με σκορ 3-0 υπέρ του Άτλα Αγλαντζιάς, κατόπιν απόφασης της Δικαστικής Επιτροπής.
Δείτε επίσης
Κατηγορία:Επίλεκτη κατηγορία ΣΤΟΚ Κατηγορία:Εγχώρια ποδοσφαιρικά πρωταθλήματα 2016–2017
Νομός Καλλιπόλεως
Ο Νομός Καλλιπόλεως ήταν διοικητική διαίρεση, Νομός, της Ελλάδος στην Ανατολική Θράκη κατά την περίοδο 1920 - Αύγουστος 1922 και καταλάμβανε τμήμα της Χερσονήσου της Καλλιπόλεως. Η Ανατολική Θράκη προσαρτήθηκε στην Ελλάδα με την Συνθήκη των Σεβρών και κατελήφθη από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο 1920. Εγκαταλήφθηκε δε πάλι τον Οκτώβριο του 1922 στα πλαίσια της Ανακωχής των Μουδανιών. Με την Συνθήκη της Λωζάνης η περιοχή επιστράφηκε οριστικά στην Τουρκία. Διοικητικά ο νομός ανήκε στην Γενική Διοίκηση Θράκης μαζί με τους νομούς Έβρου, Αδριανουπόλεως, Ραιδεστού, Ροδόπης, και Σαράντα Εκκλησιών.
Ο νομός αυτός καταλάμβανε σχεδόν ολόκληρη την έκταση της χερσονήσου της Καλλίπολης. Σήμερα τα εδάφη του τέως ελληνικού νομού αποτελούν μέρος της τούρκικης επαρχίας Τσανάκκαλε (ή Δαρδανελίων) που έχει διαφορετική έκταση και περιλαμβάνει και εδάφη που ανήκουν γεωγραφικά στην Ασία, καθώς και τα νησιά του Αιγαίου Τένεδος και Ίμβρος, οι οποίες πριν την συνθήκη της Λωζάννης ανήκαν διοικητικά στον Νομό Λέσβου.
Πρωτεύουσα του νομού ήταν η ομώνυμη Καλλίπολη. Άλλες σημαντικές πόλεις και χωριά του νομού ήταν η Κεσσάνη, η Καρδία, η Σηστός, η Μάδυτος κ.α.
Παραπομπές
Κατηγορία:Νομοί της Ελλάδας
Γιαν ντε Μπέερ
Βίος
ο Γιαν ντε Μπέερ γεννήθηκε είτε μέσα είτε κοντά στην Αμβέρσα. Σύμφωνα με το Ολλανδικό Ίδρυμα Ιστορίας της Τέχνης (Rijksbureau voor Kunsthistorische Documentatie, RKD) ήταν γιος του ζωγράφου Κλάες ντε Μπέερ (Claes de Beer) και πατέρας του υαλογράφου Άρνουλντ ντε Μπέερ (Arnould de Beer). Μαθητής στη Συντεχνία του Αγίου Λουκά της Αμβέρσας, έγινε "Δάσκαλος" το 1504. Το 1515 έγινε επικεφαλής της Συντεχνίας. Αργότερα άρχισε να αναλαμβάνει μαθητευόμενους, περιλαμβανομένου του γιου του, Άερτ ντε Μπέερ (Aert de Beer). Απεβίωσε στη γενέθλια πόλη του, την Αμβέρσα.
Εξωτερικοί σύνδεσμοι
Κατηγορία:Πρώιμη φλαμανδική ζωγραφική Κατηγορία:Φλαμανδοί ζωγράφοι
Αλ Χαουΐγια
Η Αλ Χαουΐγια είναι χωριό στην Επαρχία της Μέκκας, στη δυτική Σαουδική Αραβία.
Βίσμπυ
Το Βίσμπυ (σουηδικά: Visby, προφορά ΔΦΑ : [ˈviːsbʏ]) είναι πόλη της Σουηδίας στο νησί Γκότλαντ, του οποίου αποτελεί πρωτεύουσα και κύριο λιμάνι. Η ονομασία του προέρχεται από το αρχαίο σκανδιναβικό Vis, που σημαίνει τόπος θυσίας, και το by, που σημαίνει πόλη. Συχνά η πόλη, αλλά και ολόκληρο το νησί, αποκαλείται πόλη των ρόδων και των ερειπίων. Αποτελεί έδρα λουθηρανικής επισκοπής.
Το Βίσμπυ αποτελούσε το κυρίως κέντρο της Χανσεατικής Ένωσης στη Βαλτική θάλασσα από το 12ο έως το 14ο αιώνα. Οι οχυρώσεις από το 13ο αιώνα και οι 200 αποθήκες και κτίρια των πλούσιων εμπόρων από την ίδια περίοδο καθιστούν την πόλη την καλύτερα διατηρημένη μεσαιωνική πόλη στη Σουηδία και ολόκληρη τη σκανδιναβική Βόρεια Ευρώπη. Το 1810, αναγνωρίστηκε από το κράτος ως προστατευόμενο μνημείο και ανακηρύχθηκε Μνημείο Παγκόσμιας Κληρονομιάς της UNESCO το 1995.
Έχει πληθυσμό περίπου 22.593 κατοίκων (2011) και αποτελεί δημοφιλή τουριστικό προορισμό για τη Σκανδιναβία κάθε καλοκαίρι.
Ιστορία
Το Βίσμπυ γνώρισε μεγάλη άνθηση κυρίως λόγω της Χανσεατικής Ένωσης, καθώς και της γεωγραφικής θέσης του νησιού ανάμεσα στους ναυτικούς δρόμους ανάμεσα στη Ρωσία και τη δυτική Ευρώπη. Κατά τα έτη 1349-1350, η πόλη χτυπήθηκε από τη Μαύρη Πανώλη. Το 1361, κατακτήθηκε από το Βάλντεμαρ Δ΄ της Δανίας. Η πόλη πέρασε στα χέρια πειρατών της Βαλτικής και το 1411 ο βασιλιάς Ερρίκος της Πομερανίας κατασκεύασε το κάστρο του Βίσμποργκ και κατέφυγε εκεί, οπότε και η πόλη μετατράπηκε σε πειρατικό άνδρο και παρήκμασε το εμπόριο. Τελικά, το 1525, λόγω διαμάχης των εμπόρων της με τους Γερμανούς, αυτοί άρχισαν να καίνε τις εκκλησίες της πόλης, αφήνοντας ανέπαφο μόνο τον Καθεδρικό ναό.
Η πόλη είναι επίσης γνωστή για το μεσαιωνικό φεστιβάλ της, το οποίο λαμβάνει χώρα κάθε Αύγουστο από το 1984. Για μία εβδομάδα, όλοι οι κάτοικοι ντύνονται με παραδοσιακά μεσαιωνικά κουστούμια και πραγματοποιούνται διάφορες εκδηλώσεις και διαγωνισμοί.
Τα τελευταία χρόνια, ολόκληρο το νησί Γκότλαντ ακολουθεί περιβαλλοντική πολιτική, καθώς ανανεώσιμες μορφές ενέργειες εφαρμόζονται στις περισσότερες υποδομές του νησιού, κυρίως στην πρωτεύουσα.
Στο Βίσμπυ βρίσκεται επίσης ένα από τα 13 παραρτήματα του Πανεπιστημίου της Ουψάλα, γνωστότερο ως Uppsala universitet-Campus Gotland, όπως και η έδρα του Κέντρου Συγγραφέων και Μεταφραστών της Βαλτικής Θάλασσας.
Εξωτερικοί σύνδεσμοι
Κατηγορία:Πόλεις της Σουηδίας Κατηγορία:Λιμένες της Βαλτικής Θάλασσας Κατηγορία:Μνημεία Παγκόσμιας Κληρονομιάς
Βίνσεντ Φλουασάκ
Ο Σερ Βίνσεντ Φλουασάκ (Sir Vincent Floissac, 1928-2010) ήταν δικαστικός και πολιτικός από την Αγία Λουκία, μέλος του Ανακτοβουλίου του Ηνωμένου Βασιλείου. Ο πλήρης τίτλος του ήταν Εξοχότατος (The Rt. Hon. Sir Vincent Floissac). Από το 1987 ως το 1988 υπηρέτησε προσωρινά στο αξίωμα του Γενικού Κυβερνήτη της χώρας του. Επιπρόσθετα, ήταν ο πρώτος πρόεδρος της Γερουσίας.
Πολιτική και δικαστική καριέρα
Γεννήθηκε το 1928. Υπηρέτησε ως ανώτατος δικαστής και επικεφαλής του Εφετείου (Court of Appeal) στο Ανώτατο Δικαστήριο της Ανατολικής Καραϊβικής (1991-96). Εξάλλου, ήταν μέλος του Εφετείου των Σεϋχελλών (1988-91) και εκπροσώπησε την Αγία Λουκία σε πολλές περιφερειακές διοργανώσεις αντισφαίρισης.
Έγινε προσωρινός Γενικός Κυβερνήτης στις 30 Απριλίου του 1987. Η θητεία του τερματίστηκε στις 10 Οκτωβρίου του 1988. Τον διαδέχθηκε στο αξίωμα του Γενικού Κυβερνήτη ο Στάνισλος Τζέιμς.
Πέθανε στις 25 Σεπτεμβρίου 2010.
Παραπομπές
Φλουασακ Κατηγορία:Απόφοιτοι του Πανεπιστημιακού Κολλεγίου του Λονδίνου
Κάρολ Ζαλέφσκι
Ο Κάρολ Ζαλέφσκι (πολωνικά: Karol Zalewski) (7 Αυγούστου 1993) είναι Πολωνός αθλητής του στίβου, ο οποίος ειδικεύεται στους δρόμους ταχύτητας.
Καριέρα
Ο Ζαλέφσκι ήταν Πρωταθλητής Ευρώπης Κ23 το 2013 στα 200 μέτρα.
Η Πολωνία με τους Ζαλέφσκι, Ράφαου Ομέλκο, Γούκας Κράφτσουκ και Γιάκουμπ Κσεβίνα, έσπασε το παγκόσμιο ρεκόρ κλειστού στίβου στα 4 x 400 μ. ανδρών με εκπληκτικό τελείωμα στο τελικό του Παγκοσμίου Πρωταθλήματος Κλειστού Στίβου του 2018 στο Μπέρμιγχαμ.
Γκαΐ (Αρμαβίρ)
Το Γκαΐ (αρμενικά: Գայ, έως το 1978 γνωστό ως Χατουνάρχ ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 3,507 κατοίκους. Η συγκεκριμένη αγροτική κοινότητα ονομάστηκε προς την τιμή του Χαΐκ Μπζισκιάν (Γκαγιά Γκαΐ).
Κάρολ Ζαλέφσκι
Ατομικές καλύτερες επιδόσεις
Ανοιχτός στίβος
Γκαΐ (Αρμαβίρ)
Παραπομπές
Κατηγορία:Αγροτικές κοινότητες του Αρμαβίρ
Κάρολ Ζαλέφσκι
Παραπομπές
Κατηγορία:Πολωνοί αθλητές δρόμων ταχύτητας Κατηγορία:Πολωνοί αθλητές στο Παγκόσμιο Πρωτάθλημα Στίβου Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Χρυσοί Ολυμπιονίκες του στίβου Κατηγορία:Πολωνοί χρυσοί Ολυμπιονίκες
Ρουσλάνα
Έγινε παγκοσμίως γνωστή, όταν με το τραγούδι Wild Dances, πήρε μέρος στον Διαγωνισμό Τραγουδιού της Eurovision 2004, κατακτόντας την 1η θέση. Την ίδια χρονιά και μετά τη νίκη της, στην Eurovision, η Ρουσλάνα ταξίδεψε μέχρι το Λας Βέγκας των Η.Π.Α, αφού ήταν υποψήφια για το βραβείο του πιο δημοφιλούς και με περισότερες πωλήσεις των CD για Ουκρανό καλλιτέχνη, στα World Music Awards. Τελικά, κατάφερε να κερδίσει το συγκεκριμένο βραβείο και μέχρι να περάσει το 2004, είχε καταφέρει να πουλήσει πάνω απο 3 εκατομμύρια αντίτυπα του CD "Wild Dances" μόνο στην Ουκρανία, ενώ παράλληλα έγινε πολύ δημοφιλής ως καλλιτέχνης και σε άλλες χώρες, όπως Ρωσία, Ελλάδα, Τουρκία, Ελβετία, Κίνα και άλλες. Μάλιστα, το 2008, τραγούδησε ζωντανά στην τελετή έναρξης των Ολυμπιακών Αγώνων. που πραγματοποιήθηκαν στο Πεκίνο της Κίνας.
Απο το καλοκαίρι του 2006 έως την άνοιξη του 2007, η Ρουσλάνα ασχολήθηκε και με την πολιτική, αφού ήταν μια από τους Βουλευτές της Ουκρανικής Βουλής, ενώ λίγο πιο πριν, τη σεζόν 2004-2005, ήταν υπεράξια πρέσβης της UNISEF. Αυτό την έκανε να αποδείξει πως πέρα απο μια επιτυχημένη καλλιτέχνης είναι και φιλάνθρωπος. Μάλιστα, έχει πάρει τον τίτλο της πιο γνωστής Ουκρανής τραγουδίστριας παγκοσμίως, ενώ το 2013, το περιοδικό "Forbes", τη συμπεριέλαβε στη λίστα με τις 10 πιο σημαντικές γυναίκες της χρονιάς.
Το 1995, παντρεύτηκε τον Ουκρανό παραγωγό και μάνατζερ της (εώς σήμερα), Ολεξάντρ Κοστιαντίνοβιτς Ξενοφόντοφ (ουκρανικά: Олександр Костянтинович Ксенофонтов).
Είναι τραγουδίστρια, τραγουδοποιός, παραγωγός, χορεύτρια και γνωρίζει πολλά μουσικά όργανα. Επιπλέον, έχει δώσει τη φωνή της, σε κάποιες παραγωγές κινουμένων σχεδίων, ως ηθοποιός.
Είναι η πρώτη καλλιτέχνης σε όλη τη Σοβιετική Ένωση που κατάφερε να κάνει πλατινένιο δίσκο, πουλώντας πάνω από 170.000 αντίτυπα στις πρώτες 100 ημέρες, μετά την κυκλοφορία του πρώτου της CD.
Κέρδισε την 1η θέση στον Διαγωνισμό Τραγουδιού της Eurovision 2004, με το τραγούδι Wild Dances και σύνολο 280 πόντως, κάτι που εκείνη την εποχή θεωρούνταν ρεκόρ για νικητή της Eurovision. Μετά απο τη νίκη της, έγινε πολύ γνωστή (κυρίως στην Ευρώπη), ενώ για 97 εβδομάδες, η Ρουσλάνα και το Wild Dances ήταν στην πρώτη δεκάδα των Ευρωπαϊκών charts, κατακτόντας επίσης και την 1η θέση στα charts του Βελγίου για 10 συνεχόμενες εβδομάδες. Το 2015, η συμμετοχή και η νίκη της Ρουσλάνα στην Eurovision, συμπεριλήφθηκε στο επίσημο λεύκωμα των καλύτερων συμμετοχών απο χώρες που νίκησαν στα 60 χρόνια της Eurovision.
Το ρεπερτόριο της, περιλαμβάνει κυρίως τραγούδια στα Ουκρανικά, ωστόσο έχει και διασκευές, στα Αγγλικά, Ισπανικά και Λατινικά.
Πρώτα Χρόνια
Η Ρουσλάνα γεννήθηκε στις 24 Μαΐου 1973 στο Λβιβ της Ουκρανίας όπου και μεγάλωσε. Ο πατέρας της, Στεπάν Ίγκορεβιτς Λιζίτσκο, είναι Ουκρανός ενώ η μητέρα της, Νίνα Αρκάντιεβνα Σαπέγκινα, Ρωσίδα. Επηρεασμένη απο τη μητέρα της, η Ρουσλάνα φοίτησε απο τεσσάρων χρονών σε μουσικό σχολείο ενώ κατά καιρούς, υπήρξε μέλος σε πολλές μπάντες. Μετά την ολοκλήρωση των μαθητικών της χρόνων, πέρασε στο Ωδείο του Λβιβ, απο όπου και αποφοίτησε ως κλασικός πιανίστας και μαέστρος σε συμφωνική ορχήστρα, το 1995.
Το ξεκίνημα της καριέρας της
Η Ρουσλάνα ξεκίνησε την καριέρα της, μέσα απο τον Μουσικό Διαγωνισμό Slavianski Bazaar, στο Vitebsk της Λευκορωσίας, το 1996, όπου σε ηλικία μόλις 23 ετών, κατέκτησε την 1η θέση, με το τραγούδι "letili dyki Husi". Την ίδια χρονιά ήταν και υποψήφια για το βραβείο "Καλύτερο Βίντεοκλιπ της χρονιάς" σε βραβεία της Ουκρανίας. Απο την αρχή της καριέρας της εώς σήμερα, μάνατζερ της, είναι ο παραγωγός Ολεξάντρ Ξενοφόντοφ, με τον οποίο είναι παντρεμένη απο το 1995.
Το 1997, άρχισε να εργάζεται για τον δίσκο της "Christmas with Ruslana" (Χριστούγεννα με τη Ρουσλάνα) όπου και δημιούργησε ένα animated videoclip και θεωρήθηκε η πρώτη Ουκρανή καλλιτέχνης που το έκανε αυτό.
Το πρώτο της άλμπουμ με τίτλο "Myt' Vesny - Dzvinkiy viter" κυκλοφόρησε το 1998 και έλαβε πολύ καλές κριτικές και επαίνους.
Παρ' όλα αυτά, η μεγάλη επιτυχία και αναγνώριση της Ρουσλάνα, ήρθε όταν κυκλοφόρησε το τραγούδι "Svitanok" (Ανατολή) στα μέσα του 1998, όπου και κέρδισε δύο βραβεία για αυτό, ενώ με τα χρήματα που έβγαλε απο τις εισπράξεις της, οργάνωσε μια φιλανθρωπική περιοδεία, η οποία είχε ως στόχο την αύξηση των κονδυλίων για την αποκατάσταση των παλαιών κάστρων από τη Δυτική Ουκρανία. Η περιοδεία στέφθηκε με επιτυχία και χάρη στην προσπάθεια της Ρουσλάνα, το Κάστρο Zolochiv έχει αποκατασταθεί.
Το 1999, πρωταγωνίστησε στη χριστουγεννιάτικη ταινία Ostanne rizdvo 90th (Τα τελευταία χριστούγεννα των 90s) και η ταινία έλαβε το βραβείο της καλύτερης ουκρανικής ταινίας του 1999. Επίσης, η Ρουσλάνα υπήρξε απο τους πρώτους καλλιτέχνες που δημιούργησαν σύγχρονα videoclip στην Ουκρανία.
2004: Προετοιμασία του Wild Dances, συμμετοχή & η νίκη στην Eurovision αλλά και παγκόσμια καριέρα
Ο πατέρας της Ρουσλάνα, κατάγεται απο την περιοχή της Δυτικής Ουκρανίας,Hutsuls, όπου η κάτοικοι της, ζουν προς τα Καρπάθια Όρη. Έχουν μια μοναδική κουλτούρα με μια αρχαία και πλούσια ιστορία που ενέπνευσε τη Ρουσλάνα να ονομάσει το άλμπουμ & τραγούδι της, Wild Dances (Άγριοι Χοροί). Συνδυάζει ισχυρή και διαπερνά εθνοτικά τύμπανα, τρομπέτα και ήχους τηςTrembita, ένα αρχαίο Hutsul μουσικό όργανο, με μοντέρνα χορευτικά beats. Το άλμπουμ συντάχθηκε μετά απο μια αποστολή της Ρουσλάνα, στα Καρπάθια Όρη, την άνοιξη του 2003.
Το άλμπουμ "Wild Dances" κυκλοφόρησε στην Ουκρανία τον Ιούνιο του 2003 και πούλησε πάνω από 170.000 αντίτυπα στις πρώτες 100 ημέρες μετά την κυκλοφορία του. Θεωρείται μάλιστα, ακόμη και σήμερα, το πιο επιτυχημένο άλμπουμ που έχει κυκλοφορήσει ποτέ στην Ουκρανία απο καλλιτέχνη.
To 2004, η Ρουσλάνα επιλέχθηκε απο το NTU να εκπροσωπήσει την Ουκρανία στον Διαγωνισμό Τραγουδιού της Eurovision 2004. Την ημέρα του τελικού, η Ρουσλάνα έδωσε τον καλύτερο της εαυτό επί σκηνής και κατάφερε να σαρώσει, κατακτόντας την 1η θέση με 280 πόντους και όλες τις χώρες εκτός της Ελβετίας, να της δίνουν απο 1 πόντο τουλάχιστον.
Μετά απο τη νίκη της, έγινε πολύ γνωστή (κυρίως στην Ευρώπη), ενώ για 97 εβδομάδες, η Ρουσλάνα και το Wild Dances ήταν στην πρώτη δεκάδα των Ευρωπαϊκών charts, κατακτόντας επίσης και την 1η θέση στα charts του Βελγίου για 10 συνεχόμενες εβδομάδες.
2008: Άγρια ενέργεια και Grand Theft Auto IV
To έργο της Ρουσλάνα, με τίτλο "Wild Energy" βασίστηκε στο ομώνυμο μυθιστόρημα επιστημονικής φαντασίας από τους Maryna and Sergij Diachenko.
"Σε μια μελλοντική πόλη που βιώνει μια παγκόσμια ενεργειακή κρίση, πολύ πιο απειλητική από την έλλειψη του πετρελαίου και του φυσικού αερίου, οι άνθρωποι στερούνται τη θέλησή τους για τη ζωή, την ενέργειά τους από την καρδιά " δήλωσε η Ρουσλάνα.
Τον Ιούνιο του 2006, κυκλοφόρησε το single "Wild Energy" και το βιντεοκλιπ του.
Τον Μάρτιο του 2008, κυκλοφόρησε το άλμπουμ της Ρουσλάνα, με τίτλο "Amazonka" στην Ουκρανία, την Τσεχία και τη Σλοβακία. Το αγγλόφωνο άλμπουμ "Wild Energy" κυκλοφόρησε απο τη δισκογραφική εταιρία Warner Music, στον Καναδά και άλλες ευρωπαϊκές χώρες, το Φθινόπωρο του 2008. Το άλμπουμ ηχογραφήθηκε στο Hit Factory Studio, στο Μαϊάμι των Η.Π.Α και περιέχει δύο συνεργασίες με τις Αμερικανίδες urban superstars T-Pain and Missy Elliott.
Στο παιχνίδι Grand Theft Auto IV, η Ρουσλάνα δανείζει τη φωνή της ως οικοδέσποινα Vladivostok FM.
Το τραγούδι της, "Wild Dances" εμφανίζεται ως ένα από τα τραγούδια του Vladivostok. Στις 13 Μαΐου 2008, το Grand Theft Auto IV, έσπασε το παγκόσμιο ρεκόρ Guiness για το μεγαλύτερο τζίρο σε videogame μέσα σε 24 ώρες. Πούλησε 3,6 εκατομμύρια αντίτυπα την πρώτη ημέρα.
2009-2010: : Asia Song Festival & νέα άλμπουμ
To 2009, προσκλήθηκε να παραστεί στο 6ο Ασιατικό Φεστιβάλ Τραγουδιού. Το συγκεκριμένο φεστιβάλ πραγματοποιήθηκε στο Σεούλ της Νότιας Κορέας και η Ρουσλάνα παραβρέθηκε εκεί και τραγούδησε ζωντανά μπροστά σε 600.000 θεατές. Μάλιστα, πέρα απο το "Wild Dances", ερμήνευσε κι άλλα τραγούδια της ενώ στο τέλος, κέρδισε επίσης το κύριο βραβείο του φεστιβάλ, λαμβάνοντας το χρυσό άγαλμα για τον καλύτερο καλλιτέχνη της βραδιάς.
2011-2012: The Voice of Ukraine & Ey-fori-YA
Επιπλέον, το 2011, το "Wild Dances" είχε χρησιμοποιηθεί από την Αμερικανίδα αθλήτρια Jordyn Wieber ως το soundtrack για την άσκηση πατωμάτων της. Την επόμενη χρονιά, η Wieber εμφανίστηκε στους Θερινούς Ολυμπιακούς Αγώνες 2012 και χρησιμοποίησε ξανά το τραγούδι της Ρουσλάνα για τις ασκήσεις της.
Τον Απρίλιο του 2012, κυκλοφόρησε στην Ουκρανία το άλμπουμ EY-fori-YA.
2013-σήμερα: Διεθνές album My Boo! (Together!) & Clash of the Choirs και η επιτυχία συνεχίζεται
Το τρίτο διεθνές άλμπουμ της, με τίτλο " My Boo! (Together!)" κυκλοφόρησε το 2013 και σημείωσε μεγάλη επιτυχία, αν και παρουσίαζε μια διαφορετική Ρουσλάνα, όχι μια "άγρια" αλλά μια πριγκίπισσα της pop.
Τα περισότερα απο τα άλμπουμ της, δημιουργούνται απο τον Αμερικανό παραγωγό Vlad DeBriansky, στο Λος Άντζελες και υπογράφουν σπουδαίοι άνθρωποι της μουσικής, όπως Rusty Allen, Victor Little, Oscar Seaton, Brian Coller και Stefan Örn, ο οποίος εκπροσώπησε και τη Σουηδία στον Διαγωνισμό Τραγουδιού Eurovision 2011.
Το 2013, προσκλήθηκε να τραγουδήσει στο Junior Eurovision Song Contest 2013, όπου έλαβε χώρα στο Κίεβο.
Ήταν μια απο τους coaches στην πρώτη σεζόν του τηλεοπτικού show "Clash of the Choirs".
Στις 9 & 10 Οκτωβρίου 2015, η Ρουσλάνα, πραγματοποίησε δύο συναυλίες στο Πολιτιστικό Κέντρο Μάντσεστερ της Ουκρανίας. Οι εν λόγω συναυλίες ήταν sold out.
Στις 24 Οκτωβρίου, πραγματοποίησε συναυλία μαζί με τη Ουκρανική Χορωδία Bandurist, στο Massey Hall του Τορόντο. Ο σκοπός της συναυλίας ήταν να αναδείξει την ομορφιά και τη σημασία του Bandura στην ουκρανική μουσική και τον πολιτισμό.
Παραπομπές
Κατηγορία:Ουκρανές τραγουδίστριες Κατηγορία:Νικητές Διαγωνισμού Τραγουδιού Eurovision Κατηγορία:Συμμετέχοντες στη Eurovision Κατηγορία:Νικητές World Music Awards Κατηγορία:Ουκρανοί μουσικοί παραγωγοί
Πιερερύ (Ερώ)
Το Πιερερύ (γαλλικά: Pierrerue, οξιτανικά: Pèirarua) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Πιερερυναί (γαλλικά: Pierrerunais).
Εξωτερικοί σύνδεσμοι
Κατηγορία:Κοινότητες του Ερώ
Γη της Αλεξάνδρας
Η νήσος Γη της Αλεξάνδρας (ρωσικά: Земля Александры, Ζέμλια Αλεξάντρι) είναι ρωσικό νησί στον Αρκτικό ωκεανό και ειδικότερα το τέταρτο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Γεωργίου), τη Γη του Βίλτσεκ και τη νήσο Γκράχαμ Μπελ. Έχει έκταση 1.095 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 382 μέτρων. Το νησί πήρε το όνομα του από τη Ρωσίδα πριγκίπισσα Αλεξάνδρα Πάβλοβνα, γυναίκα του αντιβασιλιά της Ουγγαρίας, αρχιδούκα Ιωσήφ και διοικητικά ανήκει στην περιφέρεια Αρχάγγελσκ.
Εξωτερικοί σύνδεσμοι
Κατηγορία:Περιφέρεια Αρχάγγελσκ Κατηγορία:Νησιά της Ρωσίας
Αζάης
Ο Αζάης είναι πρόσωπο της ελληνικής μυθολογίας. Τον αναφέρει ο Πλάτων στον διάλογό του Κριτία.
Ο Αζάης αναφέρεται ως γιος του Ποσειδώνα και της Κλειτούς, εγγονός του Ευήνορα και της Λευκίππης. Ήταν μυθικός βασιλιάς της Ατλαντίδας.
Αζαης
Πανελλήνιο πρωτάθλημα καταδύσεων 1960
Το Πανελλήνιο πρωτάθλημα καταδύσεων για το έτος 1960 διεξήχθη στο Ολυμπιακό Κολυμβητήριο το διάστημα 14-18 Σεπτεμβρίου του ίδιου έτους. Το πρωτάθλημα διεξάγετο στο πλαίσιο του Πανελλήνιου Πρωταθλήματος Κολύμβησης του ίδιου έτους και τόσο η βαθμολογία της υδατοσφαίρισης, όσο και των καταδύσεων προστίθετο στη γενική βαθμολογία. Πολυνίκης και πρωταθλητής στην Κολύμβηση αλλά και στις Καταδύσεις ανακηρύχθηκε ο Ολυμπιακός.
Κάτοχοι μεταλλίων
1959 | 1960 | 1961 | 1962 | 1963
Πηγές
Κατηγορία:Πανελλήνιο Πρωτάθλημα Καταδύσεων Κατηγορία:Αθλητικά γεγονότα του 1960 Κατηγορία:Διοργανώσεις υγρού στίβου στην Αθήνα
Παλαιοχώρι Τυμφρηστού Φθιώτιδας
Το Παλαιοχώρι Τυμφρηστού Φθιώτιδας είναι χωριό του είναι χωριό του Νομού Φθιώτιδας. Απέχει 29 χλμ. από τη Σπερχειάδα έδρα του Δήμου Μακρακώμης. Αποτελεί μία περιοχή με πυκνά δάση από ενδημικές βαλανιδιές όλων των ειδών πλατύφυλλης, ευθύφυλης, γαύρου, τσέρνου, κ.ά. (Στην αρχαιότητα η περιοχή αυτή ονομαζόταν «Δρυοπικό δάσος», διότι στις «οπές των δρυών» κατοικούσαν «αυτόχθονες» του ελλαδικού χώρου οι οποίοι ονομάζονταν «Δρύοπες»). Επίσης, υπάρχουν στην περιοχή δάση από καστανιές, πλατάνια, ιτιές, σφεντάμια, σκλείθρα, θάμνοι μακί (κουτσουπιές, ρείκια, κ.ά). Από τα 800 έως τα 1.400 μέτρα κυριαρχεί η ελάτη, που συνθέτει ένα ελατόδασος. Μετά το όριο της δασικής ζώνης, από τα 1.400 έως τα 1.920 μέτρα, υπάρχει οροπέδιο αλπικής ζώνης που απλώνεται από τις Ράχες Τυμφρηστού, μέχρι το όρος Οξυά, που είναι το νοτιότερο σημείο της Ευρώπης με δάση οξυάς. Η αλπική ζώνη (κορυφογραμμή) έχει μεγάλες επίπεδες επιφάνειες με πολλές πηγές, που αναβλύζουν άφθονα νερά και αποτελούν το μεγαλύτερο μέρος των νερών του Σπερχειού ποταμού. Το έδαφος είναι καθαρό χώμα φλύσχης και υπάρχει πλούσια βλάστηση με πάνω από 200 είδη αγρίων λουλουδιών όπως: Αγριοβιόλες, νάρκισσοι, ιβίσκοι, μέντες, καμπανούλες, εντελβάις, δακράκια, τσάι (σιδερίτης), ρίγανη, κρόκος, όρχις (σαλέπι), αμάραντος, διάφορα λίλιουμ, κ. ά. Σ´αυτό το λιβάδι, από τον Μάιο μέχρι τον Οκτώβριο, περνούν τους θερινούς μήνες πάνω από 10.000 αιγοπρόβατα. Τα παλαιότερα χρόνια ο αριθμός των αιγοπροβάτων ξεπερνούσε και τις 100.000, διότι κατέφθαναν στην περιοχή αυτή «Σαρακατσάνοι» από την Ήπειρο, τη Θεσσαλία, την Αιτωλοακαρνανία κ.ά. Ο κάθε ποιμένας είχε μία συγκεκριμένη θέση στην περιοχή όπου κάθε καλοκαίρι πήγαινε στη θέση αυτή και έστηνε το «Γραίκι» του.
Πανίδα της περιοχής
Η περιοχή αυτή, εκτός από πλούσια χλωρίδα, έχει πλούσια πανίδα και ορνιθοπανίδα. Διαβιούν, όλα τα άγρια ζώα και πτηνά που ενδημούν στην οροσειρά της Πίνδου όπως: Λύκος, τσακάλι, αλεπού, λαγός, αγριογούρουνο, αγριοκάτσικο, ελάφι, ζαρκάδι, αρκούδα, κουνάβι, ασβός, σκίουρος, χελώνα, σκαντζόχοιρος, σταυραετός, χρυσαετός, φιδαετός, γύπας, γεράκια (πετρίτης, κιρκινέζος, σαϊνης, τσίφτης), μπούφος, κουκουβάγια, κορακοειδή (κόρακας, καρακάξα, καλιακούδα, κάρια, κίσσα), τσαλαπετεινός, συκοφάγος, μπεκάτσα, φάσσα, πέρδικα, τσίχλα, σπίνος, δρυοκολάπτης, κότσιφας, αηδόνι, αετομάχος, ερωδιός, σουσουράδα, κ.ά. Επίσης, στην περιοχή αυτή ενδημεί μία ποικιλία ερπετών, από τα πιο γνωστά όπως: Οχιά (όχεντρα, βουνόχεντρα, νανόχενδρα, αστρίτης, σαπίτης), νερόφιδο, λαφιάτης, δενδρογαλιά, τυφλίνος, διάφορα είδη σαύρας (τοιχόσαυρα, λιακόνι, γουστέρα, κ.ά), έως τα μοναδικά για την Ελλάδα αμφίβια ερπετά «Τρίτωνας» (βουνοτρίτωνας) και «Σαλαμάνδρα» (βροχαλίδα).
Σύμφωνα με το πρόγραμμα CORINE, της Επιτροπής των Ευρωπαϊκών Κοινοτήτων, η περιοχή αυτή φιλοξενεί ένα σύνολο φυτών και ζώων που συγκροτεί ένα οικοσύστημα μοναδικό στην Ελλάδα και είναι ένας από τους σημαντικότερους Βιοτόπους στην Ελλάδα (Τυμφρηστός και πηγές Σπερχειού ποταμού). Επίσης, η περιοχή αυτή έχει χαρακτηρισθεί, με το Ν.Δ 177 / 1985, ως καταφύγιο θηραμάτων και είναι ελεγχόμενη κυνηγετικά περιοχή, για την προστασία και αύξηση της άγριας πανίδας και ορνιθοπανίδας εν γένει.
Ιστορία
Ο αυχένας – διάσελο που σχηματίζεται στη νοτιοανατολική απόληξη του Τυμφρηστού συνδέει τις Ράχες Τυμφρηστού με τα όρη Οξυά και Βαρδούσια. Στην αρχαιότητα ήταν και ένας στρατηγικός συγκοινωνιακός κόμβος, που συνέδεε την κοιλάδα του Σπερχειού με όλη την υπόλοιπη Ελλάδα. Ο Κωνσταντίνος Παπαρρηγόπουλος στην «Ιστορία του Ελληνικού Έθνους» την αναφέρει ως: «...η ορεινή Πύλη της Ελλάδος ...», επειδή η άλλη Πύλη ...η «Θερμο - Πύλη» δεν ήταν προσβάσιμη, λόγω της θάλασσας που κατέληγε απότομα σε βραχώδη περιοχή και η διέλευση γινόταν με δυσκολία από ένα στενό μονοπάτι. Οι αρχαίοι κάτοικοι χρησιμοποιούσαν αυτή την ορεινή φυσική διάβαση, η οποία παρέκαμπτε όχι μόνο τα στενά των «Θερμοπυλών», αλλά και τον δυσκολοδιάβατο Σπερχειό ποταμό. Απ’ αυτή την ορεινή διαδρομή έγινε η εξάπλωση των αρχαίων ελληνικών φύλων, σε όλη την Ελλάδα, με μία παραμονή στην περιοχή της (Φθίας) Φθιώτιδος, η οποία ήταν το σημείο συγκέντρωσης όλων των αρχαίων Ελληνικών φύλων (Δρύοπες, Αρκάδες, Αχαιοί, Γραικοί – Σελλοί – Ελλοί – Αινιάνες, Αιτωλείς, Δωριείς κ. ά). Η ορεινή αυτή φυσική διάβαση διαγράφεται εμφανής, τόσο από τη μορφολογία του εδάφους, όσο και από μία σειρά οχυρώσεων κατά μήκος της, που η χρήση τους ανάγεται στη Νεολιθική ή ακόμη και στην Παλαιολιθική εποχή.
Ιστορία που συνδέεται με τα αρχαιοελληνικά φύλα
Σύμφωνα με όσα μέχρι σήμερα είναι γνωστά από τις αρχαίες πηγές, άλλα και από τις νεώτερες έρευνες σύγχρονων ιστορικών ερευνητών, «Στις Παρυφές του Τυμφρηστού» και την ευρύτερη περιοχή της δυτικής Φθιώτιδος «ζυμώθηκαν» τα κυριότερα αρχαιοελληνικά φύλα, από τα οποία προήλθε το σημερινό ελληνικό έθνος. Η περιοχή αυτή κατοικείται συνεχώς. Όσοι επήλυδες εισέβαλαν στον ελλαδικό χώρο, αναμείχθηκαν με τους αυτόχθονες και δημιούργησαν τους ονομαζόμενους Πρωτοέλληνες. .
Περιοχή Κοκκάλια & ιστορικές συγκυρίες
Τον δρόμο αυτό, με τη μεγάλη στρατηγική σημασία, τον γνώριζαν και τον χρησιμοποιούσαν όχι μόνο στους Προϊστορικούς και Ιστορικούς χρόνους, αλλά και σε νεώτερες εποχές. Ενδεικτικά αναφέρονται μερικές περιπτώσεις: Το 279 π.Χ, οι Γαλάτες για να παρακάμψουν τον Σπερχειό ποταμό και να βρεθούν στο Μαντείο των Δελφών, προκειμένου να το ληστέψουν, αυτό το δρόμο χρησιμοποίησαν. Στην επιστροφή τους όμως και στη θέση που σήμερα ονομάζεται «Κοκκάλια» (πάνω από τους σημερινούς οικισμούς Πουγκάκια και Παλαιοχώρι), βρέθηκαν αντιμέτωποι με τους κατοίκους της γύρω περιοχής και όπως γράφει ο Παυσανίας άνδρες γυναίκες και παιδιά, τους είχαν περικυκλώσει και με ότι μέσον είχαν, τσεκούρια, λοστούς, αξίνες, τους εξόντωσαν. Λείψανα από τη φονικότατη εκείνη μάχη υπάρχουν και σήμερα. Θρυμματισμένα κόκαλα βρίσκονται διασκορπισμένα στο έδαφος, από τα οποία η τοποθεσία ονομάζεται «Κοκκάλια». Επίσης, το 1821 η καρδιά της επαναστατημένης Στερεάς Ελλάδος επικοινωνούσε απ’ αυτό τον ορεινό δρόμο, με τη μεγάλη στρατηγική σημασία. Αλλά και κατά τη διάρκεια της γερμανικής κατοχής (1941– 1944), ο κορμός της Εθνικής Αντίστασης ήταν στην περιοχή αυτή. Ο Τυμφρηστός και τα «Κοκκάλια» ήταν το σημείο αναφοράς της Εθνικής Αντίστασης. Από την περιοχή αυτή ξεκίνησαν για την ανατίναξη της γέφυρας του Γοργοποτάμου, ο Άρης Βελουχιώτης, ο Ναπολέων Ζέρβας και ο Γκουτ Χάους.
Το φυσικό περιβάλλον
Σε αυτό το τοπίο, στα όρια των Νομών Φθιώτιδος και Ευρυτανίας, στη δυτική Φθιώτιδα και συγκεκριμένα στις πλαγιές του αυχένα «Κοκκάλια», που συνδέει τις Ράχες Τυμφρηστού με το όρος Οξυά, βρίσκεται το Παλαιοχώρι Τυμφρηστού (Ομιλαίων) Φθιώτιδος (Υψόμετρο 950 - 1.000 μ.). Ένας οικισμός πυκνή βλάστηση από καρυδιές, μηλιές, κερασιές, δαμασκηνιές, και άλλα οπωροφόρα δένδρα. Η βλάστηση που υπάρχει στην περιοχή, οφείλεται στα νερά των πηγών του «Έλληνα ή Ρουστιανίτη», που είναι ένας από τους παραπόταμους του Σπερχειού. Σύμφωνα με επιστημονική έρευνα, που πραγματοποιήθηκε σε παγκόσμια κλίμακα, η περιοχή αυτή μαζί με την Ευρυτανία και την ορεινή Ναυπακτία κατετάγη στην πέμπτη θέση, από τις πέντε καθαρότερες περιοχές του κόσμου, από πλευράς μολύνσεως της ατμόσφαιρας και του υπεδάφους. Απέχει από την Αθήνα 280 χλμ, από τη Λαμία 62 χλμ, από τη Σπερχειάδα 30 χλμ. και από το Καρπενήσι 30 χλμ.
Στις παρυφές
Οι Παρυφές του Τυμφρηστού, η Οίτη και ο Παρνασσός, ήταν μερικές από τις περιοχές του ελλαδικού χώρου που κατοικούσαν «αυτόχθονες». Επρόκειτο για ανθρώπινα όντα, που είχαν για κατοικίες τους τις οπές (κουφάλες) των δρυών, από τις οποίες προέρχεται και η ονομασία τους «Δρύοπες» (Δρύς + οπές = Δρύοπες). Αλλά και αργότερα οι Πρωτοέλληνες «Γραικοί», κατοικούσαν στις Παρυφές του Τυμφρηστού και σύμφωνα με τους ιστορικούς ερευνητές, αποτελούσαν ένα είδος Ομοσπονδίας με τα συγγενικά τους φύλα, τους Αχαιούς, τους Έλλοπες, τους Σελλούς ή Ελλούς ή Έλληνες, τους Δωδωναίους Αινιάνες, τους Παραυαίους, τους Κασσωπαίους, στην οποία είχαν προσχωρήσει και οι Προέλληνες «Δρύοπες». Οι Παρυφές του Τυμφρηστού, οι πηγές και η κοιλάδα του Σπερχειού είναι η «κοιτίδα» του Ελληνισμού. Το όνομα «Έλληνες & Ελλάδα καλλιγύναικα», για πρώτη φορά ακούστηκε σ’αυτή την περιοχή και διατηρήθηκε αυτό το όνομα ακόμη και όταν οι Έλληνες κινδύνευαν να εξαφανιστούν από Φράγκους και Μωαμεθανούς.
Το Τέμενος & ο Ευωδιαστός Βωμός
Ο Όμηρος είναι ξεκάθαρος, όταν αναφέρεται στον ποταμό Σπερχειό και προσδιορίζει και την περιοχή που βρίσκεται το Τέμενος και ο Ευωδιαστός Βωμός, δηλαδή εκεί που αναβλύζουν τα νερά πάνω στις πηγές του Σπερχειού. Οι κύριες πηγές του Σπερχειού σχηματίζουν δύο χειμάρρους, τον «Μαυριλίωτικο» που έχει τις πηγές του στις πλαγιές του Βελουχιού, πάνω από τον οικισμό Μαυρίλο και τον «Έλληνα ή Ρουστιανίτη» που έχει τις πηγές του στο «οροπέδιο Κοκκάλια». Έτσι το Τέμενος και ο ευωδιαστός Βωμός, που αναφέρει ο Όμηρος, βρίσκονταν σε αυτό το μέρος. Η περιοχή των «Κοκκαλίων» (1.720 μ.), είναι ένα οροπέδιο με μεγάλες επίπεδες επιφάνειες.
Οι πηγές του Σπερχειού
Στην περιοχή βρίσκονται δύο από τις κύριες πηγές του Σπερχειού, με τις ονομασίες «Κεφαλόβρυσο» και «Κούτσουρο», που αναβλύζουν νερά. Σε κοντινή περιοχή και συγκεκριμένα στη θέση «πηγαδούλια», βρέθηκε τον 20ό αιώνα, λίθινος αμφίστομος πέλεκυς, από αγρότη κάτοικο της περιοχής. Αυτός μη γνωρίζοντας την αξία του σπουδαίου αυτού ευρήματος, τον έδωσε στο μικρό τότε γιό του να τον χρησιμοποιήσει για παιγνίδι και εκείνος χτυπώντας τον λίθινο πέλεκυ με ένα σφυρί τον έκανε μικρά κομμάτια. Όπως είναι γνωστό ένα από τα ιερά όργανα του θυσιαστηρίου ήταν και ο λίθινος αμφίστομος πέλεκυς, που έπαιζε σημαντικό ρόλο στην τελετουργία της θυσίας. Σχετιζόταν, είτε ως σύμβολο του κεραυνού και του θεού που τον εκσφενδόνιζε, είτε ως αναθεματικό αντικείμενο, είτε με τη θυσία του ιερού ταύρου.
Ιδιαίτερα η πηγή με την ονομασία «Κεφαλόβρυσο» (1.300 μ), που βρίσκεται μέσα σε ένα πραγματικό «άλσος», από έλατα, καστανιές, δακράκια, 300 μέτρα πάνω από τη θέση «Σελλάκια ή Σουλλάκια», όπου υπάρχουν ίχνη αρχαίου οικισμού και σύμφωνα με την παράδοση σε αυτό τον αρχαίο οικισμό οφείλει την ονομασία του το Παλαιοχώρι. Μάλιστα αναφέρεται ότι οι «Γραικοί», που κατοικούσαν στην περιοχή που περικλείεται μεταξύ των σημερινών οικισμών: Αρτοτίνα, Ανατολή, Μάρμαρα, Περιβόλι, Καμπιά, Κανάλια, Πίτσιον, Μυρίκη, Αγ. Βλαχέρνα, Σκουροχώριον, Προυσσός, Γρακάς, Κλεπά, Καλλονή, Αρτοτίνα, είχαν την «έδρα» τους στη θέση που σήμερα ονομάζεται «Σελλάκια ή Σουλλάκια».
Η έδρα των Γραικών
Για την έδρα των «Γραικών» δεν υπάρχουν στοιχεία - ευρήματα που να το αποδεικνύουν, όμως οι «Αινιάνες» που κατοικούσαν στην περιοχή αυτή, τουλάχιστον από το 1200 π.Χ, ονομαζόταν «Δωδωναίοι», Έλλοπες, Σελλοί, Ελλοί, Γραικοί» και σύμφωνα με τον Παυσανία (Χ. 8, 2), εγκαταστάθηκαν στις Παρυφές του Τυμφρηστού, επειδή ο χώρος αυτός είχε συνδεθεί με την τύχη της φυλής τους. Πίστευαν ότι ήταν απόγονοι του Αχιλλέα και μάλιστα υπερηφανεύονταν γι´αυτό. Επίσης, ισχυρίζονταν ότι ήταν από τους ιδρυτές της πρώτης Αμφικτυονίας, που έγινε στο Ναό της Δήμητρας στην Ανθήλη Φθιώτιδος και είχαν περιληφθεί από τον ίδιο τον Αμφικτύονα τον γιό του Δευκαλίωνα. Τον 3ον αιώνα π.Χ, το «Κοινό των Αινιάνων» έστειλε στους Δελφούς «Πυθαϊδα», για να προσφέρει θυσία και να τελέσει αγώνες προς τιμήν του γιου του Αχιλλέα Νεοπτόλεμου: «...πέμπουσιν Αινιάνες Νεοπτολέμω τω Αχιλλέως ...» (Ιστ. Ηλιόδωρος 3ος αιώνας).
Τουρκοκρατία
Ολόκληρη η γεωγραφική περιφέρεια που βρίσκεται σήμερα το Παλαιοχώριον Τυμφρηστού (Ομιλαίων) Φθιώτιδος, την περίοδο της Τουρκοκρατίας, είχε παραχωρηθεί από τους ιδιοκτήτες της στο Μοναστήρι του Προφήτη Ηλία, ένα από τα σημαντικά μοναστήρια της Φθιώτιδος εκείνη την εποχή. Κατά τη διάρκεια της Τουρκοκρατίας οι Έλληνες όταν αδικούνταν από τους Τούρκους ανέβαιναν στις κορυφές. Ο πυρήνας και η βάση για την εθνική εξέγερση του 1821 ήταν στην περιοχή αυτή. Τα ψηλά βουνά που κατοικούσαν οι αδούλωτοι πληθυσμοί, από τα Βαρδούσια και τα Άγραφα μέχρι το Σούλι, ανάστησαν και αναθρέψαν την κλεφτουριά.
Έναρξη της Ελληνικής Επανάστασης
Με την έναρξη της Ελληνικής Επανάστασης του 1821, κατέφθασαν στην περιοχή και άλλοι Έλληνες, κυρίως από την περιοχή του Σουλίου, οι οποίοι δημιούργησαν μαζί με τους ντόπιους, την Κοινότητα Πουγκακίων αρχικά και αργότερα τις Κοινότητες Παλαιοχωρίου, Καναλίων, Πιτσίου και Λευκάδας Φθιώτιδος.
Ο σημερινός οικισμός του Παλαιοχωρίου Τυμφρηστού (Ομιλαίων) Φθιώτιδος δημιουργήθηκε μετά την απελευθέρωση από τους Τούρκους και συγκεκριμένα μετά την 25/9/1833, όταν η Β. Γραμματεία επί των Εκκλησιαστικών θεμάτων πήρε την απόφαση να διαλύσει τα Μοναστήρια της Επικράτειας, που είχαν κάτω από πέντε μοναχούς. Το Μοναστήρι του Προφήτη Ηλία είχε πέντε μοναχούς. Επίσης, είχε άλλους δύο μοναχούς στο Μετόχι του στη «Ρούστιανη» (σημερινά Κανάλια), δηλαδή είχε σύνολο επτά μοναχούς. Συνεπώς, σύμφωνα με τον νόμο θα μπορούσε να διατηρηθεί, αν οι κάτοικοι του γειτονικού οικισμού των Πουγκακίων δεν προσέβλεπαν στην κτηματική του περιουσία, ισχυριζόμενοι ότι αυτοί ήταν οι παλαιοί ιδιοκτήτες και αν ο τότε Δήμαρχος είχε κινηθεί εγκαίρως προς τις αρμόδιες αρχές, για να ζητήσει τη διατήρησή του. Βέβαια αργότερα (26/3/1838), ο «Δήμος Ομιλαίων» ζήτησε «παμψηφεί» την επαναλειτουργία του Μοναστηριού, αλλά ήταν πλέον πολύ αργά.
Στα πρώτα χρόνια της Ελληνικού κράτους
Όπως προκύπτει από έγγραφα του Γενικού Αρχείου του Κράτους, οι «Πουγκακιώτες» ήταν αυτοί που κατέλαβαν την κτηματική περιουσία του υπό διάλυση Μοναστηριού και άρχισαν να καλλιεργούν τα κτήματα. Ο Δήμαρχος του «Δήμου Ομιλαίων», με επιστολές του προς την Εκκλησιαστική Γραμματεία της Επικράτειας και τον Διοικητή Φθιώτιδος Αδάμ Δούκα, ζήτησε την απομάκρυνση των Πουγκακιωτών από τα κτήματα του Μοναστηριού. Ο Πάρεδρος όμως των Πουγκακίων, σε απεσταλμένο του Δημάρχου Ομιλαίων του είπε: « ...Τα κτήματα αυτά ανήκουν σε εκείνους οίτινες τα αφιέρωσαν στο Μοναστήρι του Προφήτη Ηλία και να μην τον παρενοχλεί με τοιαύτας παραλόγους απαιτήσεις καθότι θα βάλει τους χωριανούς του να δείρουν όποιον ξαναπάγει εις το χωρίον του, από μέρος του Δημάρχου με τοιαύτας απαιτήσεις...». Επίσης, ο Διοικητής Φθιώτιδος Αδάμ. Δούκας, στο υπ’αριθ’ 17832 /5-1-1838 έγγραφό του προς την επί των Εκκλησιαστικών κ.λ.π Β. Γραμματεία, μεταξύ των άλλων αναφέρει: Πράγματι το έτος 1838, οι Πουγκακιώτες έκαναν πράξη τις απειλές τους, αποχώρησαν από τον «Δήμο Ομιλαίων» και προσχώρησαν στο «Δήμο Τυμφρηστού». Η πράξη τους αυτή έγινε αυθαίρετα και δεν δημοσιεύθηκε ποτέ στην Εφημερίδα της Κυβερνήσεως. Η επίσημη προσάρτηση έγινε με το Β.Δ της 27-11-/9-12-1840. Οι Πουγκακιώτες εγκατέλειψαν τον «Δήμο Ομιλαίων» και προσχώρησαν στο «Δήμο Τυμφρηστού», χωρίς να λάβουν υπόψη τους ούτε τις αρχές, αλλά ούτε και τη μεγάλη απόσταση που υπήρχε μεταξύ του Μαυρίλου και των Πουγκακίων (Το Γαρδίκι, που ήταν έδρα του «Δήμου Ομιλαίων» απέχει από τα Πουγκάκια και το Παλαιοχώρι 4 - 5 χλμ, ενώ το Μαυρίλο, που ήταν έδρα του «Δήμου Τυμφρηστού», απέχει 35 – 40 χλμ).
Το Παλαιοχώρι αποτελούσε συνοικισμό της «Κοινότητας Πουγκακίων» μέχρι το 1946, που αποσπάσθηκε και αναγνωρίσθηκε ως ξεχωριστή Κοινότητα, με Βασιλικό Διάταγμα της 3/8/1946, (Φ.Ε.Κ. Α΄ 236/12-8-1946). Επειδή όμως όπως προαναφέρθηκε, η «Κοινότητα Πουγκακίων» είχε αποχωρήσει από τον «Δήμο Ομιλαίων» και είχε προσχωρήσει στον «Δήμο Τυμφρηστού», το Παλαιοχώρι όταν αποσπάσθηκε από την «Κοινότητα Πουγκακίων» ονομάσθηκε «Παλαιοχώριον Τυμφρηστού» και όχι «Παλαιοχώριον Ομιλαίων», όπως ήταν στην αρχαιότητα ο παλαιός οικισμός που υπήρχε νοτιοδυτικά του σημερινού οικισμού και προς χάριν του οποίου ο σημερινός οικισμός ονομάσθηκε Παλαιοχώριον (Παλαιό – Χωριό).
Ίχνη τεμαχισμένων λιθοπλίνθων και τμήματα κεραμιδιών υπάρχουν και πιο πάνω από τη θέση «Μύλος», σε ένα σημείο που είναι πλησίον της κορυφογραμμής, απ’όπου διερχόταν ο αρχαίος δρόμος που συνέδεε την Ήπειρο με τη Νότια Ελλάδα και την Πελοπόννησο. Ο σημερινός οικισμός Γαρδίκι Ομιλαίων, έχει κτισθεί επάνω στο αρχαίο οχυρωματικό τείχος και μάλιστα χρησιμοποιήθηκαν υλικά (λιθόπλινθοι) του αρχαίου οχυρωματικού τείχους. Στην Εγκ. Ελευθερουδάκη αναφέρονται τα εξής: « ...Το Γαρδίκι κείται επί της θέσεως της αρχαίας "Ομίλου" της επικτήτου Αιτωλίας, λείψανα τειχών της οποίας διατηρούνται ...».